આ તકલીફ કેમ ઉદ્ભવી? કારણકે જેમજેમ પ્રસાર માધ્યમો વધવા લાગ્યા, બીજી બધી વ્યાવસાયિક પ્રવૃત્તિઓ વધવા લાગી તેમ તેમ તસવીરોનો ઉપયોગ પણ વધ્યો. કેટલીક કંપનીઓએ આમાંથી રોકડી કરવાનો વ્યવસાય આદર્યો. ગેટી ઇમેજીસ, શટર સ્ટૉક, ફૉટોલિયા, આઈસ્ટૉક વગેરેએ પ્રસંગને અનુરૂપ તસવીરો વ્યાવસાયિક તસવીરકારો પાસે પડાવીને તેને સારી ગુણવત્તામાં ઑનલાઇન મૂકવાનું શરૂ કર્યું. પરંતુ ગૂગલ તો જે તે વેબસાઇટની તસવીર પાડીને તેને મૂકે છે. તેથી ગૂગલમાં આ તસવીરો મફત મળવા લાગી. આના લીધે ગેટી ઇમેજીસે વાંધો ઉઠાવ્યો. પરિણામે ગૂગલે view imageનો વિકલ્પ બંધ કરી દીધો.